open-index/open-wikipedia-markdown huggingface dataset:
Էլբասանի գավառ

**Էլբասան** (), Ալբանիայի գավառներից մեկը, որը գտնվում է երկրի արևելյան մասում։ Վարչական կենտրոնը Էլբասան քաղաքն է։

Բնակչությունը 366 137 մարդ է (2001 թ-ի տվյալներով), իսկ տարածքը՝ 3 278 կմ²։

Սահմանակից է՝
* Դիբարին հյուսիսում
* Կորչային հարավ-արևելքում
* Բերատին հարավում
* Ֆիերիին հարավ-արևմուտքում
* Տիրանային հարավ-արևմուտքում

ներառում է չորս ենթաշրջաններ՝
* Գրամշի
* Լիբրաջի
* Պեկինի
* Էլբասան

## Ծանոթագրություններ

## Աղբյուր
* Counties of Albania 

Կատեգորիա:Էլբասանի գավառ
Ֆիերիի գավառ

**Ֆիերի** (), Ալբանիայի գավառներից մեկը, որը գտնվում է երկրի հյուսիսարևմտյան մասում։ Վարչական կենտրոնը Ֆիերի քաղաքն է։

Բնակչությունը 384 386 մարդ է (2001 թ-ի տվյալներով), իսկ տարածքը՝ 1 887 կմ²։

Սահմանակից է՝
* Տիրանային հյուսիսում
* Էլբասանին հյուսիս-արևելքում
* Բերատին արևելքում
* Գիրոկաստրային հարավ-արևելքում
* Վլյորային հարավում

ներառում է երեք ենթաշրջաններ՝
* Լյուշնյա
* Մալակաստրա
* Ֆիերի

## Ծանոթագրություններ

## Աղբյուր
* Counties of Albania 

Կատեգորիա:Ֆիերիի գավառ
Գիրոկաստրայի գավառ

**Գիրոկաստրա** (), Ալբանիայի գավառներից մեկը, որը գտնվում է երկրի հարավային մասում։ Վարչական կենտրոնը Գիրոկաստրա քաղաքն է։ Բնակչությունը 114.293 մարդ է (2001 թ-ի տվյալներով), իսկ տարածքը՝ 2.883 կմ²։

Սահմանակից է՝
* Բերատին հյուսիսում
* Կորչային արևելքում
* Վլյորային արևմուտքում
* Ֆիերիին հյուսիս-արևմուտքում

ներառում է երեք շրջաններ՝
* Գիրոկաստրա
* Պերմետի
* Տեպելենա

## Ծանոթագրություններ

## Աղբյուր
* Counties of Albania 

Կատեգորիա:Գիրոկաստրայի գավառ
Նիկոլայ Ցիսկարիձե

**Նիկոլայ (Նիկոլոզ) Մաքսիմի Ցիսկարիձե** (, , ), ռուսաստանցի բալետի արտիստ, Ռուսաստանի Դաշնության ժողովրդական արտիստ (2001)։

## Արտաքին հղումներ
* Մեծ թատրոնի էջը 
* Կենդանի մատյան
* Կենսագրությունը peoples.ru-ում
* Կենսագրությունը biograph.ru-ում

## Ծանոթագրություններ

Կատեգորիա:Վրացի բալետի արտիստներ
Կատեգորիա:Ռուսաստանի Դաշնության ժողովրդական արտիստներ
Կատեգորիա:«Ոսկե դիմակ» մրցանակի դափնեկիրներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Անձինք Թբիլիսիից
Կատեգորիա:Բարեկամության շքանշանի ասպետներ (Ռուսաստան)
Կատեգորիա:ՌԴ պետական մրցանակի դափնեկիրներ
Կատեգորիա:Ռուսներ վրացական ծագմամբ
Կատեգորիա:Պատվո շքանշանի ասպետներ (Վրաստան)
Խառը անտառներ

աջից|մինի|Խառը անտառների տարածման շրջանները 
**Խառը անտառներ**, բարեխառն բնական գոտու ենթագոտիներից է, տարածվում է փշատերև և լայնատերև անտառների ենթագոտիների միջև։ Յուրահատուկ է թե’ փշատերև, թե’ մանրատերև, թե’ լայնատերև ծառերի տեսակներով։

## Տարածման շրջանները
[աջից|մինի|Խառը անտառ [Հոլանդիայում]] 
Խառը անտառների գոտին համատարած տարածում չունի։

Եվրասիայում այն տարածվում է Հյուսիս-արևմտյան և Հարավ-արևելյան Եվրոպայում, Սանկտ-Պետերբուրգ - Չելյաբինսկ - Կիև եռանկյունում, կղզյակների տեսքով ձգվում է մինչև արևելք (Հարավ-արևելյան Ռուսաստան, Չինաստան, Ճապոնիա)։ 
աջից|մինի|Խառը անտառ Չինաստանում
Հյուսիսային Ամերիկայում այն տարածվում է մայրցամաքի կենտրոնական մասի արևելյան շրջաններում։

Հարավային կիսագնդում խառը անտառները կղզյակներով նկատվում են Հարավային Ամերիկայի ծայր հարավ-արևմուտքում և Ավստրալիայի հարավ-արևելքում։

## Կլիմա
աջից|մինի|Աշնանային խառը անտառ 
Կլիման ավելի մեղմ է, քան տայգայում։ Տեղումների տարեկան քանակը կազմում է 700 - 500 մմ. (արևմուտքից արևելք)։

## Հողեր
Այստեղ գերակշռում են ճմամոխրավուն հողերը։ Կան նաև ճմապոդզոլային և անտառային գորշ հողեր, որոնք տայգայի հողերի հետ համեմատ՝ հումուսով ավելի հարուստ են։

## Բուսական աշխարհ
Կլիմայի մեղմ լինելը հնարավորություն է տալիս աճելու և’ փշատերև, և’ մանրատերև, և’ լայնատերև ծառեր։ Գոտու հյուսիսում գերակշռում են փշատերև, իսկ հարավում՝ լայնատերև ծառերը։

Այս գոտում խոտային ծածկույթը ավելի առատ է, քան տայգայում։

Տարածված ծառատեսակներից են՝ կաղնին, թխկին, լորենին, հացենին, ընկուզենին, կորեական մայրին և այլն։ Ծառերին փաթաթված են վայրի խաղող և լիմոննիկ։

## Կենդանական աշխարհ
Տայգային հատուկ կենդանիներից բացի, այս գոտում կան նաև ուսուրիական երկարամազ վագր, ամուրյան անտառակատու, ուսուրիական սև արջ, վարազ, բծավոր եղջերու և այլն (Ասիայում)։

## Յուրացում
Անտառները շատ վայրերում կտրատվել են, ազատված հողերը վեր են ածվել մշակվող դաշտերի, կառուցվել են արդյունաբերական քաղաքներ։

Կատեգորիա:Անտառներ
Կատեգորիա:Բնություն
Ֆաետոն (թափք)

[մինի|[Chevrolet-ի ֆաետոն (1929)]]
**Ֆաետոնը** մարդատար ավտոմեքենայի թափքի բաց տարատեսակ է՝ բացվող փափուկ վերևով։ Սկզբում այս տերմինով բնութագրվում էին ավտոմեքենաները, որոնք արտաքին նման էին ձիաքարշերին։ Ավելի ուշ ֆաետոն կոչվում էին այն ավտոմեքենաները որոնք ավելի արագ և թեթև էին քան այն ժամանակ տարածված տուրիստական մեքենաները։ Ֆաետոնները չունեին կողային ապակիներ, ի տարբերություն կաբրիոլետների։ Այս թափքը լայն տարածում ստացավ ամբողջ աշխարհում 1930-ականներին։

## Գրականություն
* *Peter Roberts* Veteran & vintage cars. *Cathay Books*, 1974 
* Veteran & Vintage Magazine. *Pioneer Publications*, 1970 

Կատեգորիա:Ավտոմոբիլային թափքի տիպեր
Կաբրիոլետ

մինի|BMW 501 V8 կաբրիոլետ
**Կաբրիոլետը** () ավտոմեքենայի թափքի բաց տարատեսակ է։ 19-րդ դարում Ֆրանսիայում կաբրիոլետ էին անվանում երկանիվանի ձիաքարշերը։ Կաբրիոլետ թափքով մեքենաները լինում են երկու տեսակի. կաբիոլետ-կուպե (երկու դռնանի) և կաբրիոլետ-սեդան (չորս դռնանի)։ Կաբրիոլետների հետ համեմատած՝ փակ թափքով մեքենաները ավելի անվտանգ են և նախատեսված են նաև բացօդյա պահման համար։ Այնուամենայնիվ կաբրիոլետը լայն տարածում է գտել աշխարհի բոլոր արտադրողների մոտ։

## Դիտեք նաև

* Ֆաետոն

## Արտաքին հղում

* Кабриолет. Энциклопедический словарь. 2009 
* Кабриолет. Большая советская энциклопедия. - М.։ Советская энциклопедия. 1969 - 1978 

Կատեգորիա:Ավտոմոբիլային թափքի տիպեր
Ռոդսթեր

մինի|Jaguar XK120 ռոդսթեր (1950)
[մինի|Ռուսաստանի ուսանողների կողմից պատրաստված "[Ղրիմ" ռոդսթերը]]
**Ռոդսթեր** (), ավտոմեքենայի թափքի տարատեսակ։ Մինչև Երկրորդ համաշխարհային պատերազմը ռոդսթեր անվանել են հանվող վերևով կամ առանց վերևի երկտեղանի սպորտային մեքենան։ Ռոդսթերները հիմնականում լինում են երկտեղանի և երկդռնանի։ Ժամանակակից ռոդսթերները չունեն ճշգրիտ սահմանում․ այս տերմինի օգտագործումը առանձնահատուկ հատկություններից չի բխում։ Ըստ թափքի դիզայնի՝ ռոդսթերն ունի ենթատեսակ՝ **Սփայդեր** ().

## Դիտեք նաև
Ուրիշ բաց թափքեր.
* Կաբրիոլետ
* Ֆաետոն

Կատեգորիա:Ավտոմոբիլային թափքի տիպեր
Կուլոնի օրենք

**Կուլոնի օրենք**, ֆիզիկայի օրենք, նկարագրում է լիցքավորված մասնիկների էլեկտրաստատիկ փոխազդեցությունը։ Ձևակերպել է ֆրանսիացի գիտնական Շառլ Օգյուստեն Կուլոնը 1785 թ.։ Էական դեր է խաղացել դասական էլեկտրամագնիսական տեսության մշակման մեջ։ Ըստ Կուլոնի օրենքի, *երկու կետային լիցքավորված մասնիկների փոխադարձ ձգողության կամ վանողության ուժը ուղիղ համեմատական է նրանց լիցքերի մեծության արտադրյալին և հակադարձ համեմատական է հեռավորության քառակուսուն*։ Կուլոնի օրենքը բազմիցս ստուգվել և հաստատվել է ճշգրիտ փորձերով։

## Պատմություն

մինի|250px|ձախից|Շառլ Կուլոն
մինի|աջից|150px|Կուլոնի տորսիոնային կշեռքը

1785 թ. ֆրանսիացի ֆիզիկոս Կուլոնը հրապարակեց երեք աշխատություններ էլեկտրականության և մագնիսականության մասին, որտեղ էլ ձևակերպեց այս օրենքը։ Լիցքավորված մասնիկների ձգողական և վանողական ուժերն ուսումնասիրելու համար Կուլոնը օգտագործեց տորսիոնային կշեռք՝ դրա օգնությամբ հայտնաբերելով, որ էլեկտրական ուժի մեծությունը ուղիղ համեմատական է լիցքերի արտադրյալին և հակադարձ համեմատական է նրանց միջև եղած հեռավորության քառակուսուն։

Լիցքավորված մարմինների փոխազդեցության ուժի կախումը լիցքից և հեռավորությունից հայտնաբերել էր նաև Հենրի Կավենդիշը 1770 թ., սակայն չէր հրապարակել։ 
Այլ հետազոտողներ, ինչպես օրինակ Ժոզեֆ Պրիստլին 1767 թ., նույնպես նկատել էին օրինաչափությունը Կուլոնից առաջ։ 1769 թ. շոտլանդացի ֆիզիկոս Ջոն Ռոբիսոնը չափումների հիման վրա ստացավ, որ նույնանուն լիցքավորված երկու գնդերի վանողության ուժը փոխվում է x-2.06 օրենքով։

## Մաթեմատիկական ձևակերպումը
Երկու կետային լիցքավորված մասնիկների փոխադարձ ձգողության կամ վանողության ուժը ուղիղ համեմատական է նրանց լիցքերի մեծության արտադրյալին և հակադարձ համեմատական է հեռավորության քառակուսուն։ 
կենտրոն|Կուլոնի օրենքի պատկերումը

Եթե էլեկտրական լիցքերը նույնանուն են, նրանց փոխազդեցության էլեկտրաստատիկ ուժը վանողական է, հակառակ դեպքում՝ ձգողական։

Կուլոնի օրենքը սկալյար տեսքով գրվում է հետևյալ կերպ՝

|\boldsymbol{F}|=k_e{|q_1q_2|\over r^2}։

Վեկտորական տեսքով՝

\boldsymbol{F}=k_e{q_1q_2\boldsymbol{\hat{r}_{12}}\over r_{12}^2}։

## k<sub>e</sub> գործակիցը

**k<sub>e</sub>** գործակիցը հայտնի է նաև Կուլոնի հաստատուն կամ էլեկտրական ուժի հաստատուն անունով։
ՍԳՎ համակարգում լիցքի չափման միավորն ընտրված է այնպես, որ *k<sub>e</sub>* գործակցի արժեքը լինի 1։

Միավորների միջազգային համակարգում հիմնական միավորներից մեկը էլեկտրական հոսանքի ուժի միավորն է՝ ամպերը, իսկ լիցքի միավորը՝ կուլոնը, ածանցվում է ամպերից։ Ամպերի մեծությունը որոշվում է այնպես, որ *k* = c2•10−7 Հն/մ = 8, 9875517873681764 Ն•մ2/Կլ2 (Կամ Ֆ−1•մ)։ ՄՄՀ-ում *k<sub>e</sub>* գործակիցը գրվում է 
: k_e=\frac{1}{4\pi\varepsilon_0},

տեսքով, որտեղ \varepsilon_0 ≈ 8, 854187817 Ֆ/մ էլեկտրական հաստատունն է։

Համասեռ իզոտրոպ նյութում բանաձևի հայտարարում հարկ է ավելացնել միջավայրի ε հարաբերական դիէլեկտրիկական թափանցելիությունը։

ՍԳՎ համակարգում
: k_e=\frac{1}{\varepsilon}:

ՄՄ համակարգում
: k_e=\frac{1}{4\pi\varepsilon\varepsilon_0}:

## Ծանոթագրություններ

Կատեգորիա:Էլեկտրաստատիկա
Կատեգորիա:Ֆիզիկայի օրենքներ
Ռեալիթի շոու

**Ռեալիթի շոու** (  - իրականություն), հեռուստատեսային ժանր, ժամանցային հեռուստատեսային հաղորդման և օնլայն հեռարձակման տարատեսակ։ Սյուժետը հանդիսանում է մարդկանց մեկ կամ մի քանի խմբերի գործողությունների ցուցադրումը կյանքին առավելագույնս մոտ իրավիճակում։ 
Ռեալիթի-հեռուստատեսությունը շատ զարգացած է ԱՄՆ-ում և Մեծ Բրիտանիայում։ Հայաստանում հեռուստատեսության այս ժանրը զարգացած չէ։ Հայաստանյան ռեալիթի շոուներից են Ալֆրեդի սենյակը, Կուբ, Կլուբ Բար և այլն։
Հեռուստատեսային տվյալ ժանրը միավորում է բազմաթիվ հեռուստատեսային հաղորդումներ։ Ժանրի նախնական գաղափարը ենթադրում էր հաղորդման համապատասխանությունը հետևյալ չափանիշներին.
* սցենարի բացակայություն,
* հեռարձակում առաջին դուբլից,
* «սովորական» մարդկանց մասնակցություն, ովքեր չունեն փորձ խաղային ժանրում,
* նկարահանումների պայմանները առավելագույնս նմանեցված են իրական կյանքին։

Կատեգորիա:Հեռուստատեսային ժանրեր
Գարեգին Նժդեհ (ֆիլմ)

**«Գարեգին Նժդեհ»**, գեղարվեստական կինոնկար, որը պատմում է հայազգի ռազմաքաղաքական գործիչ, սպարապետ Գարեգին Նժդեհի անցած ուղու մասին։ Այս պատմական ֆիլմն արժանացել է հակասական՝ խիստ դրական և խիստ բացասական գնահատականների, մասնավորապես Նժդեհի կերպարի և դերակատարներից մեկի մասին։ ՊանԱրմենիան Մեդիա Գրուպ” ընկերության նկարահանած գեղարվեստական ֆիլմի սցենարի հեղինակը Քրիստ Մանարյանն է, բեմադրող ռեժիսոր եւ պրոդյուսերը՝ Հրաչ Քեշիշյանը, երաժշտությունը գրել է Հայկոն։ Դերասանների թվում են Արտաշես Ալեքսանյանը, Շանթ Հովհաննիսյանը, Խորեն Լեւոնյանը, Չուլպան Խամատովան, Միխայիլ Եֆրեմովը, Արմինե Հարությունյանը, Արմեն Մարգարյանը, Դավիթ Գասպարյանը, Ալբերտ Սաֆարյանը, Արմեն Մարգարյանը, Վիգեն Ստեփանյանը, Ռոբերտ Հակոբյանը, Դավիթ Թադևոսյանը, Դավիթ Հակոբյանը, Երվանդ Մանարյանը, Ֆրիդա Գևորգյանը, Արսեն Լևոնյանը, Ֆրեդ Դավթյանը, Էլֆիք Զոհրաբյանը, Ալլա Ղազարյանը և ուրիշներ։ Ֆիլմում որոշ էպիզոդիկ տեսարաններում կա մասնագիտական առումով հետաքրքիր ու հաջող դերակատարումներ։

## Արտաքին հղումներ
* Գարեգին Նժդեհ ֊ Սինեմանիա
* Hrach Keshishyan: Garegin Nzhdeh (2013)
* https://www.imdb.com/title/tt2571444/

Կատեգորիա:2013 ֆիլմեր
Կատեգորիա:Կենսագրական ֆիլմեր
Կատեգորիա:Հայկական ֆիլմեր
Կատեգորիա:Հրաչյա Քեշիշյանի ֆիլմեր
Կատեգորիա:Պատմական ֆիլմեր
Կատեգորիա:Ֆիլմեր Գարեգին Նժդեհի մասին
Իշտարի երկիր

right|300px|Իշտարի երկրի տոպոլոգիան

**Իշտարի երկիր**, Վեներա մոլորակի երկու հիմնական լեռնային շրջաններից մեկը։ Իշտարի երկիրը երկու «մայրցամաքներից» փոքրն է և գտնվում է մոլորակի հյուսիսային բևեռին մոտ,  կոորդինատներում։ Անվանվել է աքքադյան աստվածուհի Իշտարի պատվին։

Իշտարի երկրի մակերեսը մոտավորապես համեմատելի է Ավստրալիայի կամ ԱՄՆ-ի մայրցաքմաքային մասի մակերեսի հետ։ Այս երկրի արևելքում գտնվում է լեռնաշղթա, որը ստացել է Մաքսվելի լեռներ անունը։ Այս լեռների բարձրությունը կազմում է մոտ 11 կմ։ Համեմատության համար, Երկրի ամենաբարձր լեռը՝ Ջոմոլունգման ունի 8,8 կմ բարձրություն ծովի մակերևույթից։ Այս լեռնաշղթայի մի ծայրում գտնվում է լավայով լցված 100 կմ տրամագծով հարվածային խառնարան։

Իշտարի երկիրը շրջապատում են Վեներայի չորս գլխավոր լեռնաշղթաները՝ արևելքում - Մաքսվելի լեռները, հյուսիսում - Ֆրեյայի լեռները, արևմուտքում - Ակնայի լեռները և հարավում - Դանույի լեռները։ Այսպիսով, ստացվում է մակերևույթի ցածրադիր տարածք, որը ստացել է Լակշմիի բարձրավանդակ անունը, որը իր հերթին անվանվել է հնդկական Լակշմի աստվածուհու պատվին։

Իշտարի երկրում են տեղակայված նաև Սակագավեյա, Կոլետ և Կլեոպատրա հայտնի կանանց անունները կրող հաբուխները։

Իշտարի երկրում մակերևույթի մակերեսը ունի խճանկարային կառուցվածք, ինչը հետևում է այն մասին, որ մոլորակի մակերևույթը գտնվում է շարժման մեջ։

## Արտաքին հղումներ
* Իշտարի երկրաբանական էվոլյուցիան 

Կատեգորիա:Վեներայի մակերևույթ
Ափրոդիտեի երկիր

thumb|right|200px|Ափրոդիտեի երկիր
**Ափրոդիտեի երկիր**, խոշոր բարձրադիր շրջան, «մայրցամաք», Վեներա մոլորակի վրա, գտնվում է հասարակածի մոտ,  կոորդինատներում։ Այս տարածքի չափերը մոտավորապես հավասար են երկրային Աֆրիկային։ Այս լեռնային շրջանի ռելիեֆը ավելի կտրտված է, քան Իշտարի երկրինը։ Ափրոդիտեի երկրում են գտնվում մի քանի լեռնաշղթաներ, սակայն նրանց բարձրությունը կազմում է Իշտարի երկրի լեռների բարձրության ընդամենը կեսը։

Երկիրը անվանվել է հունական սիրո և գեղեցկության աստվածուհի Ափրոդիտեյի անունով։ Այս ձևավորման երկարությունը կազմում է մոտ 18 000 կմ։

Ափրոդիտեի երկրի մակերևույթը ծածկված է ծալքերով և ճեղքերով, ինչը վկայում է մեծ սեղմող ուժերի առկայության մասին։ Կան նաև խոշոր լավային հոսքեր։ Այս տարածքը հատում են կանյոններ և որոշ շրջանաձև կառուցվածքներ։

Երկիրը ունի երկու հիմնական շրջան. արևմուտքում՝ Օվդայի շրջանը և արևելքում՝ Թետիսի շրջանը։ *Օվդայի շրջանը* ունի հետաքրքիր առանձնահատկություններ, նրա լեռնաշղթաները ձգվում են երկու տարբեր ուղղություններով, ինչը վկայում է այն մասին, որ լեռնագոյցնող ուժերը այստեղ ազդում են մի քանի ուղղություններից։ Կան նաև մուգ շրջաններ, որոնք, հավանաբար, ներկայացնում են պնդացած լավային հոսքեր։

## Տես նաև
* Վեգա-1
* Վեգա-2

## Ծանոթագրություններ

## Արտաքին հղումներ
* ՆԱՍԱ-ի Վեներայի քարտեզը
* Գիտության նորություններ - Վեներայի նոր քարտեզներ

Կատեգորիա:Վեներայի մակերևույթ
My Heart Is Yours

**My Heart Is Yours**, Եվրատեսիլ 2010 երգի մրցույթում Նորվեգիան ներկայացրած Դիդրիկ Սոլլի-Տանգենի երգը, որի տեքստի և երաժշտության հեղինակներն են Հաննե Սորվաագը և Ֆրեդրիկ Կեմպեն։ Նորվեգիայում նախապես անցկացված ընտրական մրցույթում երգն զբաղեցրել է առաջին տեղը՝ երկրորդ տեղը գրավածից կրկնակի ավելի քվեներ ստանալով։

Երգը եվրատեսիլյան մրցույթի եզրափակիչ փուլում զբաղեցրել է 20-րդ հորիզոնականը 35 միավորով։ Նորվեգիայում *My Heart Is Yours*-ն արժանացել է պլատինե հավաստագրի։

## Թրեքների ցանկ
**Թվայնացված ներբեռնում**
# "My Heart Is Yours" - 3:05'
# "My Heart Is Yours (7H Radio Remix)" - 2:56'
# "My Heart Is Yours (7H Club Remix)" - 7:24'
# "My Heart Is Yours (Karaoke Version)" - 3:16'

## Երգի դիրքը չարթերում

## Ծանոթագրություններ

## Արտաքին հղումներ
* Official music video - YouTube

Կատեգորիա:2010 երգեր
Կատեգորիա:Եվրատեսիլ 2010 երգի մրցույթ
Կատեգորիա:Նորվեգիայի երգերը Եվրատեսիլ երգի մրցույթում
Օսկար Ռամիրես (ֆուտբոլիստ)

**Օսկար Ռամիրես Էռնանդես** (, դեկտեմբերի 8, 1964, Սան Խոսե, Կոստա Ռիկա), կոստառիկացի 1980-90-ականների ֆուտբոլիստ, Կոստա Ռիկայի հանրահայտ ֆուտբոլիստներից մեկը։ Հայտնի է եղել Մաչիլյո (El Machillo՝ շիկահեր) մականվամբ։ Հանդես է եկել կոստառիկական երկու հսկաների՝ «Ալախուելենսեի» և «Դեպորտիվո Սապրիսայի» կազմում՝ հանդիսանալով երկու թիմերի աստղը և երկրպագուների կուռքը։ «Ալախուելենսեի» կազմում հաղթել է չորս անգամ Կոստա Ռիկայի առաջնությունում և մեկ անգամ էլ ԿՈՆԿԱԿԱՖ-ի չեմպիոնների գավաթում, իսկ «Սապրիսայի» հետ երեք անգամ նվաճել է երկրի չեմպիոնի և երկու անգամ ԿՈՆԿԱԿԱՖ-ի չեմպիոնների գավաթի հաղթողի կոչումը։

յի հավաքականի կազմում անց է կացրել 75 հանդիպումներ։ Մասնակցել է Լոս Անջելեսում կայացած 1984 թ. ամառային օլիմպիական խաղերի ֆուտբոլային մրցաշարին և Իտալիայում կայացած 1990 թ. ֆուտբոլի աշխարհի առաջնությանը։

Պրոֆեսիոնալ կարիերան ավարտելուց հետո աշխատել է որպես «Սապրիսայի» գլխավոր մարզիչ Էռնան Մեդֆորդի օգնական։ Այժմ զբաղեցնում է «Ալախուելենսեի» գլխավոր մարզչի պաշտոնը։

## Ծանոթագրություններ

## Արտաքին հղումներ
* Տեղեքարտ Օսկար Ռամիրես; ՖԻՖԱ-ի պաշտոնական կայք  
* Կոստա Ռիկայի հավաքականի ֆուտբոլիստների մասնակցությունները ազգային թիմում; RSSSF-ի արխիվ 

Կատեգորիա:Դեպորտիվո Սապրիսայի ֆուտբոլիստներ
Կատեգորիա:Կոստա Ռիկայի հավաքականի ֆուտբոլիստներ
Կատեգորիա:Կոստառիկացի ֆուտբոլային մարզիչներ
Կատեգորիա:Կոստառիկացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Լայնատերև անտառներ

[աջից|մինի|Լայնատերև անտառ [Դանիայում]] 
**Լայնատերև անտառներ**, բարեխառն բնական գոտու ենթագոտիներից է։ Յուրահատուկ է լայնատերև ծառերի տեսակներով։

## Տարածման շրջաններ
[աջից|մինի|Լայնատերև անտառ [Հյուսիսային Ամերիկայում]] 
Լայնատերև անտառները լինելով ավելի խոնավասեր և ջերմասեր՝ տարածվում են մայրցամաքների ծայրամասային խոնավ շրջաններում։

Եվրասիայում լայնատերև անտառները տարածված են Եվրոպայի արևմուտքում և Ասիայի արևելքում, իսկ Հյուսիսային Ամերիկայում` Մեծ Լճերից հարավ և հարավ-արևելք։

## Կլիմա
Գոտու ծովափնյա շրջաններում տեղումները 800 - 1000 մմ. են, իսկ ծովափից հեռու ընկած վայրերում` 600 - 800 մմ.։

## Հողեր
Լայնատերև անտառներում տարածված են գորշ հողերը (անտառային գորշ հողերը)։

## Բուսական աշխարհ
Անտառային գորշահողների պայմաններում աճում են սաղարթավոր անտառներ (կաղնի, հաճարենի, հացենի, բոխի, խնձորենի, տանձենի, լորենի և այլն)։

## Կենդանական աշխարհ
աջից|մինի|Լայնատերև անտառ 
Տիրապետող են կենդանիների գորշ տեսակները, որոնց մեծ մասը ունեն թանկարժեք մորթի։

Տարածված են գորշ արջը, գայլը, աղվեսը, սկյուռը, բևեռաաղվեսը, կզաքիսը, աքիսը, ժանտաքիսը։ Մյուս կենդանիներից են՝ անտառակատուն, ազնվացեղ եղջերուն, լուսանը, վայրի խոզը, սամույրը, եղնիկը, իշայծամը, իսկ թռչուններից՝ կույր բուն, կկուն, փայտփորիկը, ցախաքլորը, մայրահավը, խլահավը։

Կենդանիների մեծ մասը ոչնչացված են, և նրանց քանակը այժմ մեծ չէ։

## Յուրացում
Այս զոնան համեմատաբար լավ է յուրացված։ Կատարվել և այժմ էլ կատարվում են անտառների ինտենսիվ հատումներ։ Կտրված անտառների տեղում մեծ տարածում են ստացել ցանքերը, այգիները, ընդարձակվել են բազմաթիվ բնակավայրեր։

Կատեգորիա:Անտառներ
Կատեգորիա:Էկոհամակարգեր
Պարագիծ

մինի|250px|Պարագիծը երկչափ մակերևույթի կոնտուրի երկարությունն է կամ սահմանի երկարությունը։
**Պարագիծը** երկրաչափական պատկերը սահմանափակող գծի՝ (եզրագիծ) ընդհանուր երկարությունն է։
Պարագիծը տիրույթը ընդգծող ճանապարհն է։ Տերմինը կարող է օգտագործվել ինչպես ճանապարհի կամ երկարության համար, այնպես և կոնտուրի երկարության համար։

## Շրջանի պարագիծը
[աջից|300px|մինի|Եթե շրջանի տրամագիծը 1 է, ապա նրա պարագիծը հավասար է [Պի թիվ|π:]]
Շրջանի պարագիծը նրա եզրագծի՝ շրջանագծի երկարությունն է։ Այն ուղիղ համեմատական է նրա տրամագծին և շառավղին։
Հաշվի առնելով, որ շրջանագծի երկարության և տրամագծի հարաբերությունը հաստատուն թիվ է, որը նշանակվում է հունարեն այբուբենի π(պի) տառով, կստանանք շրջանի պարագծի հետևյալ բանաձևը՝
:P = \pi\cdot{D}.\!, որտեղ` **D**-ն շրջանի տրամագիծն է, **P**-ն` պարագիծը։
Շառավղով արտահայտելիս բանաձևն ստանում է այս տեսքը՝
:{P}={2}\pi\cdot{r}.\!, որտեղ` **r**-ը շրջանի շառավիղն է։
π-ն հաստատուն իռացիոնալ թիվ է, որը հավասար է՝ 3.14159 26535 ..... ։ 
Հաշվարկների ժամանակ այն ընդունվում է ≈3.14։

## Որոշ պատկերների պարագծերի բանաձևերը

Կատեգորիա:Տարրական երկրաչափություն
Կատեգորիա:Երկրաչափական չափումներ
Կորչայի գավառ

**Կորչա** (), Ալբանիայի գավառներից մեկը, որը գտնվում է երկրի հարավարևելյան մասում։ Վարչական կենտրոնը Կորչա քաղաքն է։

Բնակչությունը 266 322 մարդ է (2001 թ-ի տվյալներով), իսկ տարածքը՝ 3 711 կմ²։

Սահմանակից է՝
* Գիրոկաստրային հարավ-արևմուտքում,
* Բերատին արևմուտքում,
* Էլբասանին հյուսիս-արևմուտքում։

ներառում է չորս շրջաններ՝
* Դևոլ
* Կոլենյա
* Կորչա
* Պոգրադեց

## Ծանոթագրություններ

## Աղբյուր
* Counties of Albania 

Կատեգորիա:Կորչայի գավառ
Կուկասի գավառ

**Կուկաս** (), Ալբանիայի գավառներից մեկը, որը գտնվում է երկրի հյուսիսարևելյան մասում։ Վարչական կենտրոնը Կուկաս քաղաքն է։

Բնակչությունը 114.293 մարդ է (2001 թ-ի տվյալներով), իսկ տարածքը՝ 2.883 կմ²։

Սահմանակից է՝
* Դիբարին հարավում
* Լեժային հարավ-արևմուտքում
* Շկոդերին արևմուտքում

ներառում է երեք ենթաշրջաններ՝
* Կուկաս
* Տրոպոյա
* Հաս

## Ծանոթագրություններ

## Աղբյուր
* Counties of Albania 

Կատեգորիա:Կուկասի գավառ
Լեժայի գավառ

**Լեժա** (), Ալբանիայի գավառներից մեկը, որը գտնվում է երկրի հյուսիսարևելյան մասում։ Վարչական կենտրոնը Լեժա քաղաքն է։

Բնակչությունը 159 792 մարդ է (2001 թ-ի տվյալներով), իսկ տարածքը՝ 1 581 կմ²։

Սահմանակից է՝

* Դիբարին հարավ-արևելքում
* Կուկասին հարավ-արևելքում
* Շկոդերին արևմուտքում
* Դուրրասին հարավում

ներառում է երեք շրջաններ՝
* Կուրբին
* Լեժա
* Միրդիտա

## Ծանոթագրություններ

## Աղբյուր
* Counties of Albania 

Կատեգորիա:Լեժայի գավառ
Լակշմիի բարձրավանդակ

[thumb|[Մագելան (ԱՄԿ)|Մագելան կայանի կողմից կատարված լուսանկար]]
thumb|Բծավոր դաշտերը Լակշմիի շրջանում

**Լակշմիի բարձրավանդակ**, Վեներա մոլորակի Իշտարի երկրում գտնվող բարձրավանդակ է,  կոորդինատներում։ Անվանվել է հնդկական Լակշմի աստվածուհու պատվին։

Բարձրավանդակի չափերն են՝ 37 × 80 կմ, այն մոտավորապես գտնվում է 3,5 կմ բարձրության վրա միջին մոլորակի մակերևույթից։ Այն շրջապատված է Վեներայի չորս գլխավոր լեռնաշղթաներով՝ արևելքում - Մաքսվելի լեռները, հյուսիսում - Ֆրեյայի լեռները, արևմուտքում - Ակնայի լեռները և հարավում - Դանույի լեռները։

Լակշմիի բարձրավանդակը ունի զգալիորեն դեֆորմացված ռելիեֆ, որի հարավային մասում գտնվող մի մասը ցույց է տրված լուսանկարի ներքևի մասում, և անվանվել է Կլոթոյի տեսերա։

Լակշմիի դաշտերը կազմված են մուգ (ռադիո դիտարկումների ժամանակ), հոմոգեն, հարթ լավային հոսքերից։

## Ծանոթագրություններ

Կատեգորիա:Վեներայի մակերևույթ
Արման (անձնանուն)

**Արմանը** Հերման անվան փոփոխված ձևն է։ Չնայած այն ծագումով անգլոգերմանական է, բայց կարող է ունենալ տարբեր նշանակություններ և արտասանության ձևեր՝ կախված տարածաշրջանից։

Դրա սկզբնական նշանակությունն էր «բանակի տղամարդ» և ծագում էր գերմաներեն «բանակ» նշանակող "*Heri*" արմատից՝ զուգակցված «Man» արմատի հետ, որը նշանակում է մարդ, տղամարդ։

## Տարբեր տարածաշրջաններ
### Իրան և Աֆղանստան
Պարսկերենում *Արմանը* տղայի անուն է, որը նշանակում է «իդեալ», «երազանք», «նպատակակետ» և «ձգտում»։:

### Հայաստան
Համաձայն հայերի՝ անունը ծագում է հայերեն «արի» և նախահնդեվրոպական «man» (մարդ, տղամարդ) բառերից։
Այնուամենայնիվ կան նաև անվան այլ մեկնաբանություններ։ Օրինակ՝ դա նշանակում է հայ տղամարդ (Ar+man)։ Մեկ այլ մեկնաբանությամբ Արմանը նշանակում է «զարմանք, անակնկալ»` հայերեն զարմանք բառից. զ (նախածանց) + արման + ք (հոգնակիակերտ վերջածանց).

### Ռուսաստան
Արման անունը ռուսերեն նշանակում է կրակ տաքություն

### Ղազախստան
Ղազախերենում Արման անունը նշանակում է «երազ, երազանք»։

### Թուրքիա
Թուրքերենում անվան նշանակությունը տարբեր է՝ կախված սեռից։ Եթե անձը տղամարդ է, անունը նշանակում է «մեծարգո անձ, վստահելի մարդ»։ Իսկ եթե անձը կին է, անունը նշանակում է «Սուրբ երազանք»։

Կատեգորիա:Անձնանուններ
Շկոդերի գավառ

**Շկոդեր** (), Ալբանիայի գավառներից մեկը, որը գտնվում է երկրի հյուսիսարևմտյան մասում։ Վարչական կենտրոնը Շկոդեր քաղաքն է։

Բնակչությունը 257 018 մարդ է (2001 թ-ի տվյալներով), իսկ տարածքը՝ 3 562 կմ²։

Սահմանակից է՝
* Կուկասին արևելքում
* Լեժային հարավում

ներառում է երեք ենթաշրջաններ՝
* Մալսի Մադի
* Պուկա
* Շկոդեր

## Ծանոթագրություններ

## Աղբյուր
* Counties of Albania 

Կատեգորիա:Շկոդերի գավառ
Վլյորայի գավառ

**Վլյորա** (), Ալբանիայի գավառներից մեկը, որը գտնվում է երկրի հարավարևմտյան մասում։ Վարչական կենտրոնը Վլյորա քաղաքն է։ Բնակչությունը 193 361 մարդ է (2001 թ-ի տվյալներով), իսկ տարածքը՝ 2 706 կմ²։

Սահմանակից է՝
* Գիրոկաստրային արևելքում
* Ֆիերիին հյուսիսում

ներառում է երեք ենթաշրջաններ՝
* Վլյորա
* Դելվինա
* Սարանդա

## Ծանոթագրություններ

## Աղբյուր
* Counties of Albania 

Կատեգորիա:Վլյորայի գավառ
Տիրանայի գավառ

**Տիրանա** (), Ալբանիայի գավառներից մեկը, որը գտնվում է երկրի արևմտյան մասում։ Վարչական կենտրոնը Տիրանա քաղաքն է։

Բնակչությունը 601 565 մարդ է (2001 թվականի տվյալներով), իսկ տարածքը՝ 1 586 կմ²։

Սահմանակից է՝
* Դիբարին հյուսիս-արևելքում
* Դուրրասին հարավ-արևմուտքում
* Էլբասանին հարավ-արևելքում
* Ֆիերիին հարավում

ներառում է երկու շրջաններ՝
* Կավայա
* Տիրանա

## Ծանոթագրություններ

## Աղբյուր
* Counties of Albania 

Կատեգորիա:Տիրանայի գավառ
Էմինա Յահովիչ

**Էմինա Յահովիչ** (սերբերեն՝ Emina Jahović, ), երգչուհի-երգահան, մոդել և դերասանուհի։ Նա ազգությամբ բոսնիացի է, սակայն ունի նաև Սերբիայի և Թուրքիայի երկքաղաքացիություն։

## Սկավառակագրություն
### Ալբոմներ
**Osmi dan* (2002)
**Radije ranije* (2005)
**Exhale* (2008)
**Vila* (2009)

### Սինգլներ
**Tačka* (2002)
**Osmi dan* (2002)
**U, la-la* (2002)
**Uzalud se budim* (2003)
**Radije, ranije* (2004)
**Tvoja greška* (2005)
**Emina* (2005)
**Da l' ona zna* (2006)
**Nije vise tvoja stvar* (2006)
**Pola ostrog noza* (2006)
**Cool žena* (2007)
**La gitana* (2007)
**Exhale* (2008)
**Push It* (2008)
**Još ti se nadam* (2008)
**Pile moje* (2009)
**Ne zaboravi* (2009)
**Med* (2009)
**Nemilo* (2009)
**Ti kvariigro* (2010)
**Gospodine* (2011)
**[[Posle mene]]* (2011)
**Beograd priča* (2012)
**Broken* (2012)
**Çek Gönder* (2012)
**I da mogu* (2012)
**Kimse Yok Mu?* (2012)
**Nedostaješ* (2013)
**Yakışmaz* (2013)
**Žena zmaj* (2013)
**U senkama isti* (2013)

## Արտաքին հղումներ
*Երգչուհու պաշտոնական կայքը 

Կատեգորիա:1982 ծնունդներ
Կատեգորիա:21-րդ դարի թուրք դերասանուհիներ
Կատեգորիա:21-րդ դարի թուրք երգիչներ
Կատեգորիա:Անձինք:Ստամբուլ
Կատեգորիա:Թուրք կինոդերասանուհիներ
Կատեգորիա:Թուրք հեռուստադերասանուհիներ
Կատեգորիա:Թուրք փոփ երգիչներ
Կատեգորիա:Թուրք երգիչ-երգահաններ
Կատեգորիա:Բոսնիական ծագմամբ թուրքեր
Կատեգորիա:Թուրք կին մոդելներ
Կատեգորիա:21-րդ դարի երգչուհիներ
Կատեգորիա:Ապրող անձինք
Կատեգորիա:Հունվարի 15 ծնունդներ
Կատեգորիա:Թուրք երգչուհիներ
Կատեգորիա:Թուրք դերասանուհիներ
Կատեգորիա:Մեցցո-սոպրանոներ
Կատեգորիա:21-րդ դարի երաժիշտներ
Մցգուն

**Մցգուն** կամ **Մցկուն**, միջնադարյան խոշոր հայաբնակ գյուղ Մեծ Հայքի Վասպուրական աշխարհի Գողթն գավառում, ներկայիս Ադրբեջանական Հանրապետության Որդուարի շրջանի տարածքում։ Գտնվում էր Ցղնայից 3-4&nbsp;կմ հարավ, ձորի թեքադիր վայրում։ Ընդգրկել է մոտ 150-160 բնակելի և այլ շինություններ։ 18-րդ դարի կեսերից հետո լքվել է և ավերակների ու փլատակների է վերածվել։

## Տես նաև
* Գողթն
* Որդուարի շրջան

## Ծանոթագրություններ

Կատեգորիա:Գողթն գավառի բնակավայրեր
Կատեգորիա:Որդուարի շրջանի լքված բնակավայրեր
Գեղերեցիկ

**Գեղերեցիկ** կամ **Նիգիդեհ**, միջնադարյան խոշոր հայաբնակ գյուղ Մեծ Հայքի Վասպուրական աշխարհի Գողթն գավառում, ներկայիս Ադրբեջանական Հանրապետության Որդուարի շրջանի տարածքում։ Գտնվում էր Ագուլիսի ձորի ամենավերին հատվածում, ձորի հյուսիսային կողմի մի ապառաժոտ վայրում։ Ընդգրկել է մոտ 40-50 բնակելի և այլ շինություններ։ Այժմ լքված և ավերակների է վերածված։

Գեղերեցիկից 2,5-3&nbsp;կմ դեպի հյուսիս, լեռնալանջի հարթ վայրում գտնվում է գյուղի այսպես կոչված «Սրբատեղիի արոտավայրը», որի շրջակայքում կան 15-17 հաստաբուն ծառեր, սրբատեղ-մատուռի ավերակների հետքեր։

## Տես նաև
* Գողթն
* Որդուարի շրջան

## Ծանոթագրություններ

Կատեգորիա:Որդուարի շրջանի լքված բնակավայրեր
Ալֆա շրջան

200px|thumb|Ալֆա շրջանի մի մասը պատկերված է այս եռաչափ պատկերի վրա
**Ալֆա շրջան**, Վեներա մոլորակի վրա գտնվող շրջան է, որն ունի մոտ 1500 կիլոմետր չափեր։ Այս շրջանի կենտրոնը գտնվում է  կոորդինատներում։

Շրջանը հայտնաբերվել է և անվանվել Դիկ Գոլդշտեյնի կողմից 1964 թվականին։ Անունը հաստատվել է Միջազգային աստղագիտական միության Մոլորակների անվանումների աշխատանքային խմբի կողմից (IAU/WGPSN) 1976-ից 1979 թվականներին։ Մաքսվելի լեռները, Ալֆա և Բետա շրջանները միակ երեք բացառություններն են Վեներայի մակերևույթի անվանումների կանոնից, ըստ որի տեղանուններին տրվում են միայն կանացի անուններ։

Ալֆա շրջանի մակերևույթի ռելիեֆը չափազանց դեֆորմացված է, այսպիսի տարածքները անվանում են *Տեսերաներ*, այստեղ դեֆորմացիաները ունեն տարբեր ուղղություններ և իրաի մոտ են տեղակայված։ Տեսերա անվանումը ծագել է հունարեն «սալիկավոր» բառից (Սովետական գիտնականները վերլուծելով Վեներա-15 և Վեներա-16 կայաններից ստացված լուսանկարները նմանեցրել էին այս տեղանքը սալիկավոր հատակի)։ Ինչպես և բոլոր մյուս տեսերա տեսակի շրջանները, Ալֆա շրջանը բարձր է շրջապատող տեղանքից 1-2 կիլոմետրով։

Venus Express ուղեծրակայանի կատարած լուսանկարների վրա Ալֆա շրջանի ժայռերը ավելի բաց գույն ունեն և ավելի հին ծագում ունեն քան մոլորակի մեծ մասը։ Երկրի վրա, այսպիսի բաց գույն ունեցող ապարները սովորաբար գրանիտներն են, որոնք ձևավորում են մայրցամաքները։

## Տես նաև
* Բետա շրջան

## Ծանոթագրություններ

Կատեգորիա:Վեներայի մակերես
Սառա Ուեյն Քելիս

220px|thumb|աջից|Ուեյն Քելիսը «Փախուստ բանտից» հեռուստասերիալի խաղընկերների հետ

**Սառա էն Ուեյն Քելիս** (, ), ամերիկացի հեռուստատեսության և կինոյի դերասանուհի։ Առավել հայտնի է հեռուստատեսային դերերի համար, որոնցից կարելի է առանձնացնել «Փախուստ բանտից» (Սառա Տանկրեդի) և «Քայլող մեռյալները» (Լորի Գրայմս) հեռուստասերիալները։

## Կենսագրություն
Ծնվել է որպես **Սառա Էն Քելիս** (*Sarah Anne Callies*)՝ Իլինոյս նահանգի Լագրանժ ավանում։ Երբ բոլորել է մեկ տարեկանը, Ուեյն Քելիսի ընտանիքը տեղափոխվել է Հոնոլուլու (Հավայի նահանգ), որտեղ նրա ծնողները աշխատել են որպես Մանոայի հավայան համալսարանի դասախոսներ։ Սառայի պապը որոշում է փոխել թոռան ազգանունը՝ ի պատիվ դերասան Ջոն Ուեյնի։ Սառան չի ցանկանում շարունակել ծնողների գործը և սկսում է հետաքրքրություններ ցուցաբերել դերասանական արվեստի նկատմամբ՝ բազմաթիվ անգամներ մասնակցելով դպրոցական ներկայացումներում։ Ավագ դպրոցն ավարտելուց հետո ընդունվում է Դարտմուտի համալսարան։ Դասերի հետ համատեղ Ուեյն Քելիսը շարունակում է ներգրավվածություն ունենալ թատրոնի հետ: Կրթությունը շարունակում է Դենվերի ազգային թատրոնի կոնսերվատորիայում, որն ավարտում է 2002 թ.-ին։

Քելիսն առաջին անգամ էկրաններին երևում է «Օրենք և կարգուկանոն» (2003) հեռուստասերիալում։ Նույն տարի նկարահանվում է նաև «Գերագույն թագուհիներ», «Դրագնետ» և «Տարզան» հեռուստանովելներում։

2005 - 2009 թվականներին նկարահանվել է լայն հաջողություն վայելած «Փախուստ բանտից» հեռուստասերիալում՝ մարմնավորելով բժշկուհի Սառա Տանկրեդիին։ Ունեցել է էպիզոդիկ դեր «Հաուս» (2010) հեռուստասերիալում։

Մարմնավորել է Լորի Գրայմսին «Քայլող մեռյալները» հեռուստասերիալում՝ մինչև իր կերպարի մահը։

## Անձնական կյանքը
2005 թվականի հունիսի 21-ին Քելիսն ամուսնանում է մարտարվեստների ուսուցիչ Ջոն Ուինթերհալթի հետ, ում հետ մտերիմ էր դեռ ուսանողական տարիներից։ 2007 թ.-ի հուլիսին ծնվում է նրանց առաջնեկ դուստրը՝ Կեալա անունով։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* Սառա Ուեյն Քելիս - IMDb էջը
* Սառա Ուեյն Քելիսի հարցազրույցը theTVaddict.com կայքի հետ

Կատեգորիա:1977 ծնունդներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Բետա շրջան

մինի|Բետա շրջանի լուսանկարը ռադիո միջակայքում
**Բետա շրջան**, Վեներա մոլորակի վրա գտնվող շրջան է, որն ունի մոտ 3000 կիլոմետր չափեր։ Այս շրջանը հայտնի է նաև *հրաբխային բարձունք* անունով, շրջանի կենտրոնը գտնվում է  կոորդինատներում։

Շրջանը հայտնաբերվել է և անվանվել Դիկ Գոլդշտեյնի կողմից 1964 թվականին։ Անունը հաստատվել է Միջազգային աստղագիտական միության Մոլորակների անվանումների աշխատանքային խմբի կողմից (IAU/WGPSN) 1976-ից 1979 թվականներին։ Մաքսվելի լեռները, Ալֆա և Բետա շրջանները միակ երեք բացառություններն են Վեներայի մակերևույթի անվանումների կանոնից, ըստ որի տեղանուններին տրվում են միայն կանացի անուններ։

Հրաբխային բարձունքները լայն են, և խոյանում են մոտ շրջակա տարածքների հանդեպ ավելին քան 1000 կմ երկարության վրա։ Նրանք կտրտված են խորը ակոսներով, որոնք ունեն մոտ 100–200 կմ երկարություններ։ Այս ակոսները վկայում են մայրցամաքային տեղաշարժի մասին և Վեներայի մակերևույթի վրա տեկտոնիկ ակտիվության գոյության ապացույցներ են։

## Տես նաև
* Ալֆա շրջան

## Ծանոթագրություններ

Կատեգորիա:Վեներայի մակերևույթ
Սեդնայի հարթավայր

200px|thumb|Սեդնայի հարթավայրը
**Սեդնայի հարթավայր**, մեծ ցածրադիր շրջան է Վեներա մոլորակի վրա, գտնվում է Իշտարի երկրից հարավ։ Հարթավայրը ունի մոտ 3570 կմ տրամագիծ, և նրա կենտրոնը գտնվում է  կոորդինատներում։

Ենթադրվում է, որ այս հարթավայրը ծածկված է լավայով և նման է Լուսնի ծովերին։

## Ծանոթագրություններ

Կատեգորիա:Վեներայի մակերևույթ
Ռիչարդ Մեթսոն

**Ռիչարդ Մեթսոն** (, ), ամերիկացի ֆանտաստ գրող։ Ստեղծագործել սկսել է ութ տարեկան հասակում։ Առաջին պատմվածքը "Born of Man and Woman" անվանմամբ հրատարակել է «The Magazine of Fantasy and Science Fiction» ամսագրում 1950 թվականին։ 1954 թվականին հրատարակվեց գրողի առաջին վեպը՝ «Ես լեգենդ եմ» (էկրանավորվեց երեք անգամ), որը պատմում է վիրուսի ազդեցության տակ մարդկության վամպիրների վերափոխման մասին։

Գրել է բազմաթիվ պատմվածքներ ֆանտաստիկա և սարսափ ժանրերում։ Առավել հայտնիները՝ «Դուել» ("Duel", էկրանավորել է Սթիվեն Սփիլբերգը), «Կոճակ, Կոճակ» ("Button, Button"), «Փորձարկում» ("The Test") և այլն։ Աշխատել է նաև որպես սցենարիստ։ Մեթսոնի չորս որդիներից երեքը նույնպես գրող են դարձել։

Սթիվեն Քինգը խոստովանել է, որ Մեթսոնը մեծ ազդեցություն է ունեցել նրա վրա, իսկ Դին Կունցը ասել է, որ «մենք ավելի հարուստ ենք դարձել, որովհետև ունենք Ռիչարդ Մեթսոնին»։

## Ծանոթագրություններ

## Արտաքին հղումներ
* Richard Matheson. IMDb
* Ричард Матесон (Richard Matheson)

Կատեգորիա:20-րդ դարի ամերիկացի պատմվածքագիրներ
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի գրողներ
Կատեգորիա:Ամերիկացի սարսափ ժանրի գրողներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ վիպասաններ
Կատեգորիա:Ամերիկացի ֆանտաստ գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Հյուգո մրցանակի դափնեկիրներ
Կատեգորիա:Ամերիկացի կինոսցենարիստներ
Կատեգորիա:Ամերիկացի պատմվածքագիրներ
Պանայոտիս Տաքցիդիս

**Պանայոտիս Տաքցիդիս** (, ), հույն ֆուտբոլիստ, իտալական Կատանիա ֆուտբոլային ակումբի կիսապաշտպան։

## Ակումբային
### ԱԵԿ
Պանայոտիսը համարվում է հունական ԱԵԿ ֆուտբոլային ակումբի սան։ Իր առաջին պրոֆեսիոնալ պայմանագիրը ակումբի հետ կնքել է 2007 թվականի նոյեմբերի 1-ին։ 2009 թվականի հունվարի 27-ին Պանայոտիսը դարձավ ամենաերիտասարդ ֆուտբոլիստը, որը երբևէ հանդես է եկել Հունաստանի առաջնությունում, այդ պահին նա 16 տարեկան 348 օրական էր, հենց այդ մեկնարկային խաղում նա խփեց հաղթական գոլը։

### Ջենոա
2010 թվականի հունվարին ԱԵԿ-ը և Ջենոան համաձայնության եկան ֆուտբոլիստի տրանսֆերի համար։ Ապենինյան թերակղզի հույն ֆուտբոլիստը պաշտոնապես տեղափոխվեց ապրիլի 21-ին։

### Չեզենա
2010 թվականի օգոստոսի 7-ին Պանայոտիսը վարձավճարի հիմունքներով տեղափոխվեց իտալական մեկ այլ ակումբ Չեզենա։

### Գրոսսետո
2011 թվականի փետրվարի 2-ին նա տեղափոխվեց նույն քաղաքի մեկ այլ ակումբ նույնպես վարձավճարի հիմունքներով։ Նա տեղափոխվեց Գրոսսետո մեկ տարի ժամկետով։

### Հելլաս Վերոնա
2011/2012 մրցաշրջանը Տաքցիդիսը անցակցրեց Վերոնա ֆուտբոլային ակումբում վարձավճարի հիմունքներով։ Նրա ներկայություն օգտակար եղավ թիմի համար, վերջինս Սերիա B-ում հասավ մինչև փլեյ-օֆֆ։

### Ռոմա
2012 թվականի հուլիսի 19-ին Տաքցիդիսը 5 տարվա պայմանագիր կնքեց իտալական Ռոմա ակումբի հետ։ Մայրաքաղաքյին ակումբը Ջենոային վճարեց 2, 5 միլիոն եվրո։

### Կատանիա
## Ծանոթագրություններ

## Արտաքին հղումներ
* [Անհատական պրոֆիլը [Ռոմա ՖԱ|Ռոմայի] պաշտոնական կայքում]

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լեչեի ֆուտբոլիստներ
Կատեգորիա:Կալյարիի ֆուտբոլիստներ
Կատեգորիա:Կատանիայի ֆուտբոլիստներ
Կատեգորիա:Կլուժի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Չեզենայի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տորինոյի ֆուտբոլիստներ
Կատեգորիա:Օլիմպիակոս Պիրեյոսի ֆուտբոլիստներ
Վարակերտ

**Վարակերտ** (հայտնի է նաև **Վերին Գետ** անունով), միջնադարյան խոշոր հայաբնակ գյուղ ներկայիս Ադրբեջանական Հանրապետության Որդուարի շրջանի տարածքում՝ Գեղերեցիկ գյուղատեղից ներքև, Ագուլիսից 1-1,5 կմ հյուսիս, նեղ ձորակի մեջ։

## Պատմություն
Գտնվում էր պատմական Մեծ Հայքի Վասպուրական աշխարհի Գողթն գավառում։ 19-րդ դարում միացել և դարձել էր Ագուլիս քաղաքի թաղամասերից մեկը, որտեղ բնակվում էր 53 հայ ընտանիք։ Ունեցել էր մոտ 50-60 բնակելի և այլ շինություններ։ 1920-ական թվականներից հետո ավերակների էր վերածվել։

## Հուշարձաններ
Գյուղից մոտ 2,5 կմ դեպի հյուսիս, գետի ափին էր գտնվում 12-13-րդ դարերին վերագրվող «Խաչքար» կոչվող սրբատեղին։ Ժամանակի ընթացքում ավերվել էր սրբատեղի մատուռը։ Ըստ վկայության, այժմ սրբատեղից տեսանելի էր միայն մի մեծ քար, որի վրա քանդակված էին մի քանի խաչի պատկերներ։

## Տես նաև
* Գողթն
* Որդուարի շրջան
* Վասպուրական
* Օրդուբադ
* Վերին Ագուլիս
* Ներքին Ագուլիս

## Ծանոթագրություններ

Կատեգորիա:Գողթն գավառի բնակավայրեր
Կատեգորիա:Լքված գյուղեր
Կատեգորիա:Որդուարի շրջանի լքված բնակավայրեր
Հեռուստատեսությունը Լիտվայում

Լիտվայում հեռուստատեսությունը հայտնվել է 1957 թվականին։ Ներկայումս հեռուստատեսությունը հանդիսանում է երկրի ամենապահանջված ԶԼՄ-ի տեսակը։ Հոդվածը ներյահացնում է երկրում գործող հեռուստաալիքների ցանկը։

## Ազգային հեռուստաալիքներ

## Գավառային հեռուստաալիքներ

## Արտասահմանյան եթերային հեռուստաալիքներ
Ալթըաղաջյան ազգային պարկ

**Ալթըաղաջյան ազգային պարկ** (), ստեղծվել է 2004 թվականին Ադրբեջանի Խըզի և Սիյազան վարչական տարածքների վրա։ Պարկի ամբողջ մակերեսը կազմում է 11.035 հեկտար (110.35 կմ²)։

## Արտաքին հղումներ

* Ալթըաղաջյան ազգային պարկի պաշտոնական կայքը 
* Ալթըաղաջյան ազգային պարկ  
* Ադրբեջանի ազգային պարկեր 

Կատեգորիա:Ադրբեջանի ազգային այգիներ
Կատեգորիա:Կատեգորիա ԲՊՀՄ II
Կատեգորիա:Ադրբեջանի անտառներ
Տատյանա Կաշիրինա

**Տատյանա Յուրյևնա Կաշիրինա** (, ), ռուս ծանրորդ, աշխարհի հնգակի չեմպիոն, Եվրոպայի ութակի չեմպիոն, աշխարհի ռեկորդակիր, Օլիմպիական խաղերի արծաթե մեդալակիր (2012), Ռուսաստանի սպորտի վաստակավոր վարպետ։

## Կարիերա
Կաշիրինան աշխարհի 2009 թվականի մեծահասակների առաջնության արծաթե մեդալակիր է ավելի քան 75 կգ քաշային կարգում։ Մրցումների ժամանակ նա աշխարհի ռեկորդներ է սահմանել պոկում վարժությունում (138 կգ) և երկամարտում (303 կգ)։ Աշխարհի հաջորդ առաջնությունում նա հաղթող է դարձել, սահմանելով մեծահասակների և պատանիների աշխարհի ռեկորդներ՝ պոկում վարժությունում (145 կգ) և հրում վարժությունում (170 կգ), ինչպես նաև պատանեկան ռեկորդներ (315 կգ)։

Կաշիրինան յոթ անգամ հաղթել է Եվրոպայի առաջնություններում՝ 2009 թվականին (280 կգ), 2010 թվականին (297 կգ), 2011 թվականին (327 կգ), 2012 թվականին (328 կգ), 2014 թվականին (323 կգ), 2015 թվականին (322 կգ) և 2017 թվականին (317 կգ)։

2011 թվականին Եվրոպայի առաջնության Կազանի մրցաշարում Կաշիրինան աշխարհի ռեկորդներ է սահմանել պոկում վարժությունում (146 կգ, ռեկորդը պահելով մինչև 2011 թվականի նոյեմբերը) և երկամարտում (327 կգ, ռեկորդը պահելով մինչև 2011 թվականի նոյեմբերը)։

2011 թվականի նոյեմբերին Փարիզում կայացած աշխարհի առաջնությունում նվաճել է արծաթե մեդալ ավելի քան 75 կգ քաշային կարգում։ Այդ մրցումներում նա բարելավել է պոկում վարժությունում իր ռեկորդը՝ գլխավերևում պահելով 147 կգ։

Լոնդոնի Օլիմպիական խաղերում, չնայած սահմանած 3 Համաշխարհային ռեկորդին (երկուսը՝ պոկում և մեկը՝ երկամարտ), նվաճել է միայն արծաթե մեդալ՝ 332 կգ արդյունքով։

Ծանրամարտի Կրեմլի գավաթի խաղարկությունում, որը տեղի է ունեցել Միտիշկայում 2013-ի նոյեմբերի 22-ին, զբաղեցրել է առաջին տեղը ՝ սահմանելով համաշխարհային ռեկորդ երկամարտում՝ 334 կգ (պոկում վարժությունում՝ 148 կգ և հրում վարժությունում՝ 186 կգ)։

2014 թվականի նոյեմբերի 16-ին Ալմաթիում (Ղազախստան) ընթացող աշխարհի առաջնությունում չեմպիոն է դառնում՝ սահմանելով հինգ համաշխարհային ռեկորդ՝ պոկում վարժությունում բարձրացնելով 155 կգ, իսկ հրում վարժությունում 193 կգ և երկամատի ընդհանուր 348 կգ արդյունքով։

2015 թվականի նոյեմբերի 28-ին Հյուսթոնում (ԱՄՆ) ընթացող աշխարհի առաջնությունում ոսկե մեդալ նվաճեց՝ 333 կգ երկամարտի արդյունքով։

2018 թվականի նոյեմբերի 10-ին Աշխաբադում կայացած աշխարհի առաջնությունում ռուս մարզուհին, ավելի քան 87 կգ քաշային կարգում, նվաճել է բացարձակ ոսկե մեդալ՝ 330 կգ երկամարտի արդյունքով։ Սահմանել է երեք նոր համաշխարհային ռեկորդ.

2019 թվականի ապրիլի 13-ին Բաթում քաղաքում անցկացված Եվրոպայի առաջնությունում Տատյանան դարձել է Եվրոպայի ութակի չեմպիոն, ինչպես նաև երկու համաշխարհային ռեկորդ է սահմանել։

## Հիմնական արդյունքներ

## Ծանոթագրություններ

## Արտաքին հղումներ
*IWRP Profile
*the-sports.org

Կատեգորիա:2012 թվականի Ամառային օլիմպիական խաղերի արծաթե մեդալակիրներ
Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Կատեգորիա:Ծանրամարտի Եվրոպայի չեմպիոններ
Կատեգորիա:Ծանրամարտի աշխարհի չեմպիոններ
Կատեգորիա:Ծանրամարտիկներ
Կատեգորիա:Ռուս մարզիկներ
Կատեգորիա:Ռուսաստանի սպորտի վաստակավոր վարպետներ
Դին Կունց

**Դին Կունց** (, ), ամերիկացի սարսափ ժանրի գրող։ Ավարտել է Փենսիլվանիայի համալսարանը, աշխատել է անգլերենի դասատու։ Կունցի առաջին գիրքը հրատարակվել է 1968 թվին։ Գրել է մոտ 60 գիրք, որոնցից տասներկուսը ԱՄՆ-ում բեսթսելլեր են դարձել։ Ամեն նոր գրքի համար Կունցը ստանում է մոտ 1 միլիոն դոլար։ Ամբողջ աշխարհում նրա գրքերը վաճառվել են ավելի քան 200 միլիոն օրինակով։ Կունցը հիմնականում գրում է հոգեբանական սարսափ ժանրում և ավելի քիչ՝ գերբնական։ Նրա հայտնի ստեղծագործություններից են՝ "Ֆանտոմները" ("Phantoms", 1983), "Դիտորդները" ("Watchers", 1987), "Կեսգիշեր" ("Midnight", 1989) և այլն։

## Ծանոթագրություններ

## Արտաքին հղումներ
* Պաշտոնական կայք
* Дин Кунц (Dean Koontz) 
* Владимир Ткачев. Дин Кунц 

Կատեգորիա:1945 ծնունդներ
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի վիպասաններ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի բանաստեղծներ
Կատեգորիա:Ամերիկացի մանկագիրներ
Կատեգորիա:Ամերիկացի սարսափ ժանրի գրողներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ վիպասաններ
Կատեգորիա:Ամերիկացի ֆանտաստ գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Հուլիսի 9 ծնունդներ
Կատեգորիա:Փենսիլվանիայի համալսարանի շրջանավարտներ
Կատեգորիա:Ամերիկացի պատմվածքագիրներ
Կատեգորիա:Ամերիկացի կինոսցենարիստներ
Կատեգորիա:Ամերիկացի արձակագիրներ
Կատեգորիա:Ամերիկացի դետեկտիվ ժանրի գրողներ
Google Map Maker

**Google Map Maker**, քարտեզագրաֆիկական ծառայություն Google-ից, որը թողարկվեց 2008 թ. հունիսին։ Սա Google Map-ից տարբերվում է նրանով, որ Map Maker-ը հնարավորություն է տալիս օգտատերերին իրենք ավարտեն քարտեզագրաֆիկական ինֆորմացիան։ Ի տարբերություն OpenStreetMap-ի Google-ը այս քարտեզը համարում է անձնական մտավոր սեփականություն։ Այս պռոեկտի հիմնական նպատակը՝ բավականին բարձր որակի տվյալների ստացում, որից հետո նրանք հրապարակվում են և օգտագործվում են Google Maps-ի գործող ծառայության համար, սակայն Map Maker-ում կատարված միանգամից չեն արտացոլվում Google Maps-ում։

### Ինտերֆեյս
Օգտատերերը կարող են խմբագրել կամ փոփոխել անմիջապես քարտեզում և հնարավոր է նաև ավելացնել նոր օբյեկտներ, ինչպիսիք են՝ ճանապարհները, գետերը և այլն։ Բացի այդ օգտատերերը կարող են ավելացնել շենքեր, անտառներ, ջրվեժներ և այլ խոշոր օբյեկտներ։ Առաջին հայացքից կայքը նման է Google Maps-ին։ Այստեղ հասանելի են 3 ռեժիմներ՝ քարտեզային, արբանյակային և հիբրիդային, որոնք հնարավորություն են տալիս օգտատերերին նայել քարտեզային տվյալներ, արբանյակային նկարներ և իրենց կոմբինացիան։ Հասանելի են նաև 3 տեսակի նկարելու գործիքներ՝ պիտակներ, գծեր (ճանապարհներ, գետեր նկարելու համար) և պոլիգոն (տների, լճերի, այգիների սահմանները բնորոշելու համար)։

### Հասանելիություն
Ներկա ժամանակում այս ծառայությունը հասնալի է հետևյալ տարածքներում։ Օգտատերերը կարող են փոփոխություններ կատարել անկախ իրենց աշխարհագրական դիրքից։

## Ծանոթագրություններ

Կատեգորիա:2008 ծրագրային ապահովումներ
Ժու Լուլու

**Ժու Լուլու**  周璐璐, ), չինացի ծանրամարտուհի, օլիմպիական չեմպիոնուհի։ 1999 թ. ընդունվել է հայրենի գավառի մարզադպրոցը, որտեղ զբաղվել է ծանրամարտով։ 2001 թ. տեղափոխվել է Յանտայի մարզադպրոց, 2003 թ. ընդգրկվել է նահանգային հավաքականի կազմում։

2009 թ. ՉԺՀ-ի ազգերի 11-րդ սպարտակիադայում Ժու Լուլուն զբաղեցրել է 2-րդ տեղը։ 2011 թ. նա նվաճել է աշխարհի առաջնության, իսկ 2012 թ. Օլիմպիական խաղերի ոսկե մեդալները։ Ընդ որում՝ երկու դեպքում էլ սահմանել է համաշխարհային նոր ռեկորդներ։ 2011 թվականի նոյեմբերին Ֆրանսիայի մայրաքաղաք Փարիզում կայացած աշխարհի առաջնությունում հանդես գալով կանանց գերծանր քաշային կարգում՝ երկամարտում գրանցել է 328 կիլոգրամ արդյունք, իսկ 2012 թվականին Լոնդոնում անցկացված ամառային օլիմպիական խաղերում մրցել է կանանց +75 կիլոգրամ քաշային կարգում և երկամարտում ցույց տվել 333&nbsp;կգ արդյունք։

## Ծանոթագրություններ

## Արտաքին հղումներ
* 

Կատեգորիա:1988 ծնունդներ
Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:Ծանրամարտի աշխարհի չեմպիոններ
Կատեգորիա:Ծանրամարտուհիներ
Կատեգորիա:Մարտի 19 ծնունդներ
Ջոն Բերնթալ

**Ջոնաթան Էդվարդ «Ջոն» Բերնթալ** (, ), հեռուստատեսության և կինոյի ամերիկացի դերասան։ Առավել հայտնի է «Քայլող մեռյալները» բազմասերիանոց ֆիլմի 1-ին և 2-րդ եթերաշրջաններում Շեյն Ուելշի կերպարը մարմնավորելով։

Բերնթալի մասնակցությամբ առավել հայտնի ֆիլմերից են «Ուոլ սթրիթի գալյը» (2013) և «Ցասում» (2014) ֆիլմերը։

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Թատրոնի դերասաններ
Կատեգորիա:Հարվարդի համալսարանի շրջանավարտներ
Usher (ալբոմ)

***Usher***, Ամերիկացի երգիչ Աշերի դեբյուտային ալբոմն է՝ թողարկված 1994 թ. օգոստոսի 30-ին Arista Records-ի և LaFace Records-ի հետ համագործակցության արդյունքում։

## Ալբոմի մասին
Համաձայն երգչի պաշտոնական կայքի` նա ալբոմի 14 երգերից 4-ի համահեղինակն է։

Ալբոմից սինգլներ դարձան «Can U Get Wit It», «Think of You» և «The Many Ways» երգերը։

Ձայնասկավառակը վաճառվեց 500 000 կրկնօրինակով, դրանով իսկ հանդիսանալով երգչի համար ամենաանհաջողը կոմերցիալ առումով։

## Երգերի ցանկը
# "I'll Make It Right" (Alex Richbourg) – 4։50
# "Interlude 1" (Carl "Chucky" Thompson) – 0։39
# "Can U Get Wit It" (Devante Swing) – 4։55
# "Think of You" (Carl "Chucky Thompson) – 3:51
# "Crazy" (Brian Alexander Morgan) – 5։15
# "Slow Love" (Albert Brown, Isaiah Lee) – 4։58
# "The Many Ways" (Albert Brown, Dave Hall) – 5։43
# "I'll Show You Love" (Alex Richbourg, Charles Bobbitt, Fred Wesley & James Brown) – 4։43
# "Interlude 2 (Can't Stop)" (Carl "Chucky" Thompson) – 2։42
# "Love Was Here" (Albert Brown & Kiyamma Griffin) – 5։37
# "Whispers" (Darryl Pearson & Devante Swing) – 5։17
# "You Took My Heart" (Edward Ferrell & Kenneth Tonge) – 5։12
# "Smile Again" (Herb Middleton) – 4։37
# "Final Goodbye" (Dave Hall) – 5։00

## Վարկանիշային ցանկեր

Կատեգորիա:1994 ալբոմներ
Կատեգորիա:Աշերի ալբոմներ
Էնդրյու Լինքոլն

**Էնդրյու Լինքոլն** (, ծնված որպես՝ ***Էնդրյու Ջեյմս Քլաթերբակ*** (*Andrew James Clutterbuck*), ), անգլիացի հեռուստատեսության և կինոյի դերասան, ռեժիսոր։ Առավել հայտնի է «Քայլող մեռյալները» հեռուստասերիալի գլխավոր հերոս Ռիք Գրայմսի դերով։ Լինքոլնի մասնակցությամբ այլ հայնտի բազմասերիանոց ֆիլմերից են «Այս կյանքը» (BBC հեռուստալիքով) և «Ուսուցիչները» (Channel 4 հեռուստաալիքով)։

## Կենսագրություն
### Մանկություն
Էնդրյու Ջեյմս Քլաթերբակը (Լինքոլն կեղծանվամբ) ծնվել է 1973 թվականի սեպտեմբերի 14-ին Լոնդոն քաղաքում հարավաֆրիկացի բուժքրոջ և բրիտանացի ինժեներ-շինարարի ընտանիքում։ Մեծացել է Հալլ կոչվող վայրում, սակայն 10 տարեկան հասակում նրա ընտանիքը տեղափոխվել է Բաթում գտնվող նոր բնակավայր։

Իր ամառն անցկացրել Է Լոնդոնի Երիտասարդական ազգային թատրոնում և այնտեղ հետաքրքրվել է դերասանական կարիերայով։ «Beechen Cliff School» դպրոցն ավարտելուց հետո, որտեղ ստացել է իր առաջին դերասանական՝ Լովկով Պլուտի դերը «Օլիվեր» բեմադրությունում, Էնդրյուն ուսումը շարունակել է Դրամատիկական արվեստի թագավորական ակադեմիայում (RADA), որտեղ փոխել է իր ազգանունը Քլաթերբակից Լինքոլն։ Նրա ավագ եղբայրը՝ Ռիչարդ Քլաթերբակը, Բրեդֆորդ նա Էյվոնում գտնվող Սանկտ Լորենս դպրոցի տնօրենն է, որը հիմնադրվել է 2011 թվականին։

### Կարիերա
Էնդրյու Լինքոլնը էկրանում առաջնաելույթ է ունեցել «Drop the Dead Donkey» ֆիլմում։ Լայն ճանաչում է ձեռք բերել «Քայլող մեռյալները» հեռուստասերիալի էկրան բարձրանալուց հետո, որտեղ խաղացել է շերիֆի նախկին օգնական Ռիք Գրայմսի և փրկվածների ոչ մեծ խմբի առաջնորդի գլխավոր դերը։ Հայտնի է դարձել նաև BBC-ի «Այս կյանքը»  հեռուստատեսային դրամայի էկրան բարձրանալուց հետո։ Էնդրյու Լինքոլնը Մեծ Բրիտանիայում ոչ միայն ֆիլմ է հնչյունավորել, այլ նաև դարձել է ռադիոյի գովազդային հոլովակների ձայն։

2006 թվականի հունիսի 10-ին ամուսնացել է «Ջեթրո Թալ» ռոք-խմբի մենակատար Յեն Անդերսոնի դստեր՝ Գաելի Անդերսոնի հետ։ 2007 թվականին ծնվել է Գաելի Անդերսոնի և Էնդրյու Լինքոլնի դուստրը՝ Մաթիլդան, իսկ 2009 թվականին՝ որդին՝ Արթուրը։

## Ֆիլմագրություն
### Դերասան

### Ռեժիսոր
* 2003՝ Ուսուցիչներ / * Teachers* (2 էպիզոդ։ 3.12 և 3.13)

## Մրցանակներ և անվանակարգեր

## Ծանոթագրություններ

## Արտաքին հղումներ
* IMDb էջը

Կատեգորիա:1973 ծնունդներ
Կատեգորիա:20-րդ դարի անգլիացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:21-րդ դարի դերասաններ
Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Անգլիացի ռեժիսորներ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Լոնդոն քաղաքում ծնվածներ
Կատեգորիա:Սեպտեմբերի 14 ծնունդներ